
- అల్లు అర్జున్‘‘మెగా అభిమానులంటే మెగాస్టార్గారి అభిమానులే కాదు. మా కుటుంబంలో ఉన్న హీరోల అభిమానులంతా మెగా అభిమానులే. నా సినిమాలు చూసి నన్ను ఆదరించింది నా అభిమానులు మాత్రమే కాదు, ఇతర హీరోల అభిమానులు కూడా. నేనీ స్థాయిలో ఉండటానికి ప్రేక్షకులతోపాటు అందరు అభిమానులు కారణం’’ అని అల్లు అర్జున్ అన్నారు. ఆయన కథానాయకుడిగా నటించిన చిత్రం ‘దువ్వాడ జగన్నాథమ్’. పూజా హెగ్డే కథానాయిక. హరీశ్ శంకర్ దర్శకత్వంలో దిల్ రాజు నిర్మిస్తున్నారు. దేవిశ్రీప్రసాద్ సంగీతం అందించిన ఈ చిత్రం పాటల్ని ఆదివారం హైదరాబాద్లో విడుదల చేశారు. అల్లు అరవింద్ ఆడియో సీడీలను ఆవిష్కరించారు. అల్లు అర్జున్ మాట్లాడుతూ ‘‘హరీశ్ శంకర్ ఎంటర్టైన్ మెంట్ ఎంత రాయగలరో.. అంతే ఎమోషన్స్ రాయగలరని గమనించా. పంచ, ఎంటర్టైన్ మెంట్ కలిపితేనే ఈ సినిమా. దర్శకుడిగా ఆయనలో చాలా కోణాలున్నాయి. దేవిశ్రీప్రసాద్తో చేసే ప్రతి సినిమా నన్ను మరింతగా జనాల్లోకి తీసుకెళ్తుంది. అమ్మాయిల్లో నవ్వు, డిగ్నిటీ అంటే నాకు చాలా ఇష్టం. పూజా హెగ్డేలో ఆ రెండు ఉన్నాయి. దిల్రాజుగారి సతీమణి మరణించిన బాధలో ఉండి కూడా సినిమా పూర్తి చేశారు. ఆయన కోసం సినిమా తప్పకుండా ఆడాలని కోరుకుంటున్నా’’ అని అన్నారు. హరీశ్ శంకర్ మాట్లాడుతూ ‘‘తెలుగు సినిమా గేయ రచయితలకు ఓ పాట రాయాలంటే చాలా పరిమితులుంటాయి. దర్శకుడు చెప్పే సన్నివేశం, పాత్రల ఔచిత్యం, అప్పుడప్పుడూ నాలాంటి వాళ్ల పైత్యం ఇవన్నీ కలిపి పాట రాయాలి. పాటల్లో పదాలు బాగోకపోతే దానికి కారణం నేనే.. రచయితలు కాదు. దేవి పాటలు, నేపథ్య సంగీతం అద్భుతంగా ఇచ్చాడు. బన్నీకి సినిమానే దృష్టి. బ్రాహ్మణ పాత్ర చెయ్యడానికి చాలా కష్టపడ్డాడు. పదాల స్పష్టత కోసం నాన్ వెజ్ తినడం మానేశాడు. తన వల్ల స్ర్కిప్ట్ చాలా మెరుగైంది’’ అని అన్నారు. అల్లు అరవింద్ మాట్లాడుతూ ‘‘ఈ సినిమా కోసం బన్నీ మా ఇంటికి   వేద పండితులను పిలిపించుకుని బ్రాహ్మణ యాస నేర్చుకున్నాడు’’ అని అన్నారు. దిల్ రాజు మాట్లాడుతూ ‘‘బన్నీతో మళ్లీ సినిమా చెయ్యడానికి తొమ్మిదేళ్లు పట్టింది. సరైన కథ కుదరకపోవడం అందుకు కారణం. ‘25వ సినిమా మంచి కాంబినేషన్ లో జరగాలి. అది బన్నీ అన్న సినిమా అయితే బావుంటుంది’ అని నా కూతురు ఎందుకు అన్నదో తెలీదు కానీ ఆ కాంబినేషన్ ఊహించని విదంగా కుదిరింది. మా సంస్థలో బన్నీకి హ్యాట్రిక్ అవుతుంది. 23న విడుదల సినిమాను విడుదల చేస్తున్నాం’’ అని అన్నారు. చిత్ర యూనిట్తోపాటు దిల్ రాజు బ్యానర్లో పనిచేసిన దర్శకులంతా ఈ కార్యక్రమంలో పాల్గొన్నారు.

- allu arjun‘‘mega abhimanulante megastargari abhimaanule kaadu. maa kutumbamlo unna heerola abhimaanulantaa mega abhimaanule. naa cinimaalu chusi nannu aadarinchindi naa abhimaanulu matrame kaadu, itara heerola abhimaanulu kuudaa. neenee sthaayilo undataaniki prekshakulatopaatu andaru abhimaanulu kaaranam’’ ani allu arjun annaru. aayana kathaanaayakudigaa natinchina chitram ‘duvwada jagannatham’. poojaa hegde kathaanaayika. hareesh shankar darsakatvamlo dil raju nirmistunnaaru. devisriprasad sangeetam andinchina ee chitram paatalni aadivaaram hyderabadlo vidudala chesaru. allu aravind audio seedeelanu aavishkarinchaaru. allu arjun maatlaadutuu ‘‘hareesh shankar entertine ment entha rayagalaro.. anthe emotions rayagalarani gamanincha. pancha, entertine ment kalipithene ee sinima. darsakudigaa aayanalo chala konalunnayi. devisriprasadto chese prati sinima nannu marintagaa janaalloki teesukeltundi. ammayillo navvu, degnity ante naaku chala ishtam. poojaa hegdelo aa rendu unnaayi. dilrajugari sateemani maraninchina baadhalo undi kuudaa sinima puurti chesaru. aayana kosam sinima tappakunda aadaalani korukuntunna’’ ani annaru. hareesh shankar maatlaadutuu ‘‘telugu sinima geya rachayitalaku oo paata rayalante chala parimituluntaayi. darsakudu cheppe sannivesam, paatrala auchityam, appudappuduu nalanti vaalla paityam ivannee kalipi paata rayali. paatallo padaalu bagokapothe daaniki kaaranam nene.. rachayitalu kaadu. devi paatalu, nepathya sangeetam adbhutamgaa ichadu. banneeki cinemane drushti. brahmana paatra cheyyadaaniki chala kashtapaddadu. padaala spashtata kosam nan vej tinadam maanesaadu. tana valla srcipt chala merugaindi’’ ani annaru. allu aravind maatlaadutuu ‘‘ee sinima kosam bannee maa intiki   vedha panditulanu pilipinchukuni brahmana yaasa neerchukunnaadu’’ ani annaru. dil raju maatlaadutuu ‘‘banneetho malli sinima cheyyadaaniki tommidellu pattindi. saraina katha kudarakapovadam anduku kaaranam. ‘25va sinima manchi combination loo jaragali. adhi bannee anna sinima ayithe bavuntundi’ ani naa koothuru enduku annado teleedu cony aa combination oohinchani vidamgaa kudirindi. maa samsthalo banneeki hatrick avutundi. 23na vidudala sinimaanu vidudala chestunnam’’ ani annaru. chitra unittopatu dil raju byaanarlo panichesina darsakulanta ee kaaryakramamlo paalgonnaaru.